Ir-Regolament tal-Kummissjoni (KE) NRU 2589/1999
tat-8 ta' Diċembru
li jistabilixxi regoli dettaljati għall-applikazzjoni għal kwota ta' tariffa għall-importazzjoni ta' ċanga mnixxfa mingħajr għadam li hemm provdut għaliha fir-Regolament tal-Kunsill (KE) Nru 2249/1999
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal Kunsill-(KE) Nru 2249/1999 tat-22 ta' Ottubru 1999 li jiftaħ kwota ta' tariffa għall-importazzjoni tal-laħam tal-annimali bovini, mingħajr għadam, imnixxef [1], u speċjalment l-Artikolu 2 tiegħu,
Billi:
(1) Ir-Regolament tal-Kummissjoni (KE) Nru 2424/2999 [2] jistabilixxi regoli dettaljati għall-applikazzjoni ta' kwota għall-importazzjoni li hemm provdut għaliha fir-Regolament (KE) Nru 2249/1999; id-definizzjoni ta' laħam mnixxef mingħajr għadam kif stabilita fir-Regolament ta' qabel għandha tiġi emendata biex tieħu in konsiderazzjoni l-prattika kummerċjali; għall-istess raġuni d-dispożizzjonijiet konnessi mat-talbiet biex jiġu rifużi l-flus żejda li tħallsu bħala dazji tad-dwana għandhom jiġu emendati;
(2) Il-miżuri stipulati f'dan ir-Regolament jaqblu mal-opinjoni tal-Kumitat ta' Ġestjoni għaċ-ċanga u l - Vitella,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2424/1999 huwa emendat skond dan li ġej:
1. L-Artikolu 1(3) huwa mibdul b'dan li ġej:
"3. L-importazzjoni skond il-kwota msemmija tkun riservata għall-laħam imnixxef mingħajr għadam li jissodisfa d-definizzjoni li ġejja:
"Biċċiet tal-laħam mill-ġnub tal-annimali bovini li jkollhom għallanqas 18 il-xahar, li m'għandhomx xaħam li jidher bejn il-muskuli (3 to 7 %) u pH ta' bejn 5,4 u 6,0; immellaħ, imħawwar, ippressat, imnixxef f'arja friska u xotta biss u li qed jiżviluppa moffa nobbli (nwar ta' fungi mikroskopiċi). Il-piż tal-prodott mitmum huwa ta' bejn 41 % u 53 % tal-materjal nej qabel jitmellaħ.""
2. It-tieni subparagrafu tal-Artikolu 8(1) huwa mibdul b'dan li ġej:
"Mhux aktar tard mill-21 ta' Jannar 2000, l-applikazzjoni biex jiġu rifużi l-flus għandha ssir skond l-Artikoli 878 sa 898 tar-Regolament tal-Kummissjoni (KEE) Nru 2454/93 [3] u għandu jkun hemm magħha kopja taċ-ċertifikat imsemmi fl-Avviż lill-importaturi konness ma' l-importazzjoni ta' laħam imnixxef tal-annimali b ovini [4] jew ċertifikat maħruġ mill-awtorità msemmija fl-Anness II li jiċċertifika li skond ir-rekords ta' produzzjoni li hemm il-laħam in kwistjoni tissodisfa d-difinizzjoni stabilita fl-Artikolu 1(3)."
3. Fl-Artikolu 8(2) u (3) id-data ta' "1 ta' Diċembru 1999" tinbidel għal "28 ta' Jannar 2000".
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fit-8 ta' Diċembru 1999.